open-index/open-wikipedia-markdown huggingface dataset:
49ers

**49ers** oli italialainen elektronista musiikkia esittävä yhtye, joka toimi vuosina 1988–1998. Yhtyeen nimi tulee sanfranciscolaisesta amerikkalaisen jalkapallon joukkueesta San Francisco 49ersista.

Yhtyeen tunnetuimpia kappaleita ovat muun muassa "*Touch Me*", "*Keep Your Love*" ja "*I Need U*".

## Diskografia
### Albumit
* 
* 

### Singlet

## Aiheesta muualla
*
The Alfee

**The Alfee** on Japanissa suosittu pop- ja rockyhtye. Yhtye perustettiin Tokiossa vuonna 1974, ja se jatkaa edelleen uraansa. HMV-ketju valitsi yhtyeen sadan merkittävimmän japanilaisen populaarimusiikin artistin luetteloonsa sijalle 92.

## Yhtyeen jäsenet
*Masaru Sakurai (, s. 20. tammikuuta 1955), perustajajäsen, laulu ja basso
*Kōnosuke Sakazaki (, s. 15. huhtikuuta 1954), laulu, akustinen kitara ja lyömäsoittimet
*Toshihiko Takamizawa, (, s. 17. huhtikuuta 1954), laulu ja sähkökitara

## Lähteet

## Aiheesta muualla
* Alfee.com 
* Alfee Mania – virallinen faniklubi 
* HMV Japan "Top 100 Japanese pops Artists"
Pljussan piiri

**Pljussan piiri** () on paikallinen itsehallintoalue Pihkovan alueella Venäjällä. Alueen pohjoisosassa sijaitsevan piirin pinta-ala on 2&nbsp;577 neliökilometriä ja asukkaita oli 9&nbsp;187 henkeä (vuonna 2010).

Vuonna 1927 perustetun piirin hallinnollinen keskus on Pljussan (ven. Плюсса, 3&nbsp;450 as.) kaupunkimainen taajama. Lisäksi siihen kuuluu Zapljusjen (ven. Заплюсье, 1&nbsp;096 as.) taajama ja 3 maalaiskuntaa:
* Ljady (ven. Ляды)
* Pljussan maalaiskunta, keskuspaikka Pljussa
* Zapolje (ven. Заполье)

Piirin kautta kulkee Pietarin ja Pihkovan välinen rautatie sekä Pietarin ja Valko-Venäjän rajan välinen M20-valtatie. Seudulla saa alkunsa Pljussajoki.

Talous perustuu metsäteollisuuteen sekä maidon ja perunan tuotantoon erikoistuneeseen maatalouteen.

## Lähteet

## Aiheesta muualla

* Pljussan piirin sivusto  
* Pljussan seudulle omistettu sivusto
Sanktio (yhtye)

__NOTOC__
**Sanktio** on imatralainen punkrockyhtye joka on perustettu vuonna 1996. Se julkaisi Kråklund Recordsin kautta kaksi albumia 1990-luvun loppupuolella. Yhtyeen viimeisin äänite ennen vuonna 2009 tehtyä comebackia oli keväällä 2001 julkaistu omakustanne-EP. Vuonna 2010 yhtye allekirjoitti levytyssopimuksen Woimasoinnun kanssa ja julkaisi albumin Aihetta paniikkiin.

## Jäsenet
* Tommi – laulu (1996–2002, 2009–)
* Jore – kitara (1998–2002, 2009–)
* Samu – kitara (2012–)
* Hänkki — basso (2025-)
* Jukkis – rummut (1996–2002, 2009–)

### Entiset jäsenet
* Kimmo – kitara
* Texa – basso
* Sami – basso
* Jakke – kitara
* Herra A – kitara
* Punk – basso
* Juho — basso

## Diskografia
### Studioalbumit
* 
* 
* 
* 
* 
* 
* 

### Singlet
* ”Hammaslääkäriin” (1997, Kråklund)
* ”Oo mun tyttöni” (2010, Woimasointu, radiopromo)
* ”Synnin palkka” / ”Elämän piina” (2011, Killer)
* ”Lisää paskaa housuun” / ”Lomalaulu” (2012, Killer)

### EP:t
* 

### Kokoelmilla mukana
* 
* 
* 
* Woimasointu & Ramopunk.com 10v: 

## Lähteet
* Sanktio Finnmusic.netin tietokannassa

## Aiheesta muualla
* Sanktion verkkosivut
Outovan piiri

**Outovan piiri** () on paikallinen itsehallintoalue Pihkovan alueella Venäjällä. Alueen pohjoisosassa Peipsijärven rannalla sijaitsevan piirin pinta-ala on 3&nbsp;392 neliökilometriä ja asukkaita oli 12&nbsp;792 henkeä (vuonna 2010).

Vuonna 1924 perustetun piirin hallinnollinen keskus on Outovan kaupunki (4&nbsp;379 as., koko kaupunkikunta 6&nbsp;263 as.). Lisäksi siihen kuuluu 8 maalaiskuntaa:
* Dobrutši (ven. Добручи)
* Juškino (ven. Юшкино)
* Pervomaiskaja (ven. Первомайская)
* Plesna (ven. Плесна)
* Polnovskaja (ven. Полновская; keskuspaikka Jamm, ven. Ямм)
* Samolva (ven. Самолва)
* Spitsino (ven. Спицино)
* Tšernevo (ven. Чернево)

Outovassa on Hatsina–Iivananlinna-radalta Veimarin asemalla haarautuvan sivuradan pääteasema. Kaupungin kautta kulkee Pihkovan ja Slantsyn välinen maantie.

Piirissä on elintarvike- ja puunjalostusteollisuutta. Maatalous on keskittynyt maidon ja lihan tuotantoon sekä perunan viljelyyn.

## Lähteet

## Aiheesta muualla

* Outovan piirin sivusto  
* Outovan kaupungille ja piirille omistettu sivusto
Kenneth Westerback

**Kenneth Westerback** on entinen suomalainen jääkiekkoilija ja nykyinen valmentaja. Hän edusti pelaajaurallaan Vaasan Sportia. Westerback on toiminut Sportin edustusjoukkueen päävalmentajana vuosina 2002–2003 ja 2010. Hän on toiminut valmentajaurallaan myös muun muassa Sportin edustusjoukkueen apuvalmentajana, seuran A-junioreiden päävalmentajana sekä seuran junioreiden valmennuspäällikkönä.  

## Tilastot
	
											
## Lähteet
Porhovin piiri

**Porhovin piiri** () on paikallinen itsehallintoalue Pihkovan alueella Venäjällä. Alueen itäosassa sijaitsevan piirin pinta-ala on 3&nbsp;190 neliökilometriä ja asukkaita on 21&nbsp;568 henkeä (vuonna 2010).

Vuonna 1927 perustetun piirin hallinnollinen keskus on Porhovin kaupunki (10&nbsp;608 as.).

Piirin kautta kulkee Bologojen ja Pihkovan välinen rautatie.

Tärkeimmät elinkeinot ovat maatalous ja elintarviketeollisuus.

## Lähteet

## Aiheesta muualla

* Porhovin piirin sivusto  
* Porhovin kaupungille omistettu sivusto
Emil Öist

**Emil Arvid Öist** () oli suomalainen jääkärivääpeli ja suojeluskuntaupseeri.  

## Perhetausta
Hänen vanhempansa olivat puuseppä Johan Öist ja Sofia Maria Rönnholm. Hänet vihittiin avioliittoon vuonna 1921 Tyra Alice Påttin kanssa.

## Opinnot
Öist kävi kansakoulun ja Vaasan kauppakoulua vuosina 1915–1916. 

## Jääkärikausi

Öist työskenteli liikeapulaisena Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 27. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Aa-joelta hänet lähetettiin Altonan työosastoon, josta hänet laskettiin edelleen siviilitöihin Saksaan 2. elokuuta 1917. Takaisin pataljoonan täydennysjoukkoon hän palasi helmikuussa 1918 juuri ennen pataljoonan kotiuttamista.

## Suomen sisällissota
Öist saapui takaisin Suomeen 24. maaliskuuta 1918 höyrylaiva S/S Arcturuksen toisella matkalla Vaasaan. Perille päästyään hänet ylennettiin jefreitteriksi ja komennettiin joukkueenjohtajaksi 5. Jääkärirykmentin 14. jääkäripataljoonan 2. komppaniaan, missä joukossa hän otti osaa sisällissodan taisteluihin Karjalankannaksella.

## Sisällissodan jälkeinen aika
Öist siirrettiin sisällissodan jälkeen 5. syyskuuta 1918 alkaen Itämeren jalkaväkirykmentti 1:een, jonka tunnettiin myöhemmin nimellä Porin rykmentti. Hän toimi rykmentissä vääpelinä 2. konekiväärikomppaniassa. myöhemmin hänet siirrettiin Turun kaupungin komendanttivirastoon ja oli 15. tammikuuta - 30. kesäkuuta 1919 välisen ajan kouluttajana Vaasan suojeluskunnassa. Armeijasta hän erosi sotapalveluksesta 1. lokakuuta 1920 ja sai sen jälkeen töitä prokuristina ja osastopäällikkönä C. J. Hartmanin liikkeestä Vaasasta. Siviilitöidensä ohella hän toimi myös Suojeluskuntajärjestössä vuosina 1920–1924 ollen päällikkönä Vaasan suojeluskunnan 3. komppaniassa ja myöhemmin Vaasan suojeluskuntapiirin IV alueella. 

## Talvi- ja jatkosota
Öist osallistui talvisotaan Vaasan suojeluskuntapiirin II alueen päällikkönä ja jatkosodan puhjettua hän sai johdettavakseen Vaasan suojeluskuntapiiri. Sotien jälkeen hän palasi C. J. Hartmanin palvelukseen.
 
## Luottamustoimet
Öist toimi Vaasan kaupunginvaltuuston jäsenenä vuosina 1931, 1933–1935 ja istui myöhemmin Vaasan kaupunginvaltuustossa Svenska Finlands Folktingin jäsenenä. - Hänet haudattiin Vaasaan.  

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Pustoškan piiri

**Pustoškan piiri** () on paikallinen itsehallintoalue Pihkovan alueella Venäjällä. Alueen lounaisosassa sijaitsevan piirin pinta-ala on 1&nbsp;870 neliökilometriä ja asukkaita on 9&nbsp;379 henkeä (vuonna 2010).

Vuonna 1927 perustetun piirin hallinnollinen keskus on Pustoškan kaupunki (4&nbsp;619 as., kaupunkikunta yhteensä 7&nbsp;274 as.). Piiriin kuuluu lisäksi viisi maalaiskuntaa.

Piirin alueella risteävät Moskovasta Latvian rajalle johtava M9-valtatie sekä Pietarin ja Valko-Venäjän rajan välinen M20-valtatie. Sen kautta kulkee myös Moskovan ja Riian välinen rautatie.

Tärkeimmät elinkeinot ovat metsä- ja elintarviketeollisuus sekä maatalous.

## Lähteet

## Aiheesta muualla
* Pustoškan piirin sivusto
Xisco

**Xisco** on nimestä Francisco johdettu lempinimi. Se voi viitata seuraaviin henkilöihin:

* Xisco (Francisco Javier Muñoz Llompart, s. 1980), espanjalainen jalkapalloilija
* Xisco (Francisco Jiménez Tejada, s. 1986), espanjalainen jalkapalloilija
* Xisco Nadal, espanjalainen jalkapalloilija.
Fuller’s

**Fuller's** (**Fuller, Smith and Turner plc**) () on englantilainen vuonna 1845 Chiswickissä Länsi-Lontoossa perustettu panimoyritys. Fuller'sin pullotettuja oluita myydään laajalti maailmalla. 

Fuller's laajensi markkinaosuuttaan huomattavasti vuonna 2005 ostamalla ja lopettamalla Hampshiren Hordeanissa sijainneen Galesin panimoyrityksen 91,8 miljoonan punnan kaupalla. Kaupan jälkeen Fuller'silla on yli 360 pubia.

## Lähteet

## Aiheesta muualla
*Fuller'sin verkkosivut
Mikael Hallbäck

**Mikael Hallbäck** on entinen suomalainen jääkiekkoilija, joka edusti Mestiksessä pelaavaa Vaasan Sportia. Hallbäck aloitti pelaajauransa Kokkolan Hermeksessä josta hän siirtyi kaudeksi 1996−1997 pelaamaan Sportiin.
Hallbäck oli mukana nostamassa Sportia takaisin 1. divisioonaan kaudella 1997. Hallbäck on kauppatieteiden maisteri. Hallbäckillä oli Sportin kanssa sopimus vuoteen 2009 asti. Hän toimi Sportin varakapteenina. Hallbäck on kaikkien aikojen toiseksi eniten Mestis/1.divisioona -pelejä pelannut pelaaja. Hallbäck on pelannut myös SM-liigapelejä kun Sport kohtasi liigakarsinnoissa Ässät 4. huhtikuuta 2009. 
 
## Saavutukset
*Mestiksen Mestaruus:  Vaasan Sport 2008-09
*Mestiksen hopeaa:  Vaasan Sport 2004-05, 2005-06
*Mestiksen pronssia:  Vaasan Sport 2006-07

## Lähteet
Puškinskije Goryn piiri

**Puškinskije Goryn piiri** () on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 1&nbsp;059 neliökilometriä. Vuonna 2010 siellä asui 9&nbsp;379 henkeä.

Vuonna 1935 perustetun piirin hallinnollinen keskus on Puškinskije Goryn  kaupunkimainen taajama (ven. Пушкинские Горы, 5&nbsp;222 as.). Lisäksi siihen kuuluu 3 maalaiskuntaa:
* Novogorodkinskaja (ven. Новгородкинская; keskuspaikka Rubilovo, ven. Рубилово)
* Poljane (ven. Поляне)
* Velje (ven. Велье)

Piirin länsiosan kautta kulkee Pietarin ja Valko-Venäjän rajan välinen M20-valtatie. Lännestä itään piirikeskuksen kautta kulkee Pihkovan ja Velikije Lukin välinen maantie.

Tärkeimmät elinkeinot ovat maidon ja lihan tuotantoon erikoistunut maantalous, elintarviketeollisuus ja matkailu. Alueella on runoilija Aleksandr Puškinille omistettu Mihailovskojen museoalue, jossa käy vuosittain yli 300&nbsp;000 matkailijaa.

## Lähteet

## Aiheesta muualla

* Puškinskije Goryn piirin sivusto  
* Puškinskije Goryn piirihallinnon sivusto  
* Mihailovskojen museoalueen sivusto  ,
Ricky Sbragia

**Ricky Sbragia** (s. 26. toukokuuta 1956) on skotlantilainen jalkapallovalmentaja ja entinen puolustaja. Hänellä on italialaiset sukujuuret. 

## Ura pelaajana

Sbragia aloitti peliuransa Birmingham Cityssä 1974. Hän oli pelannut seuran junioriakatemiassa ja debytoi edustusjoukkueessa kaudella 1974/75. Ura seurassa ei kuitenkaan skottipuolustajalle auennut ja neljän kauden aikana kertyi vain 15 liigaottelua. Kauden 1975/75 hän tosin pelasi lainalla skottiseura Greenock Mortonissa. 

1978 Sbragia siirtyi Birminghamista Walsalliin. Hän pelasi seurassa kaksi kautta siirtyen 1980 Blackpooliin. Kahden kauden aikana peliaikaa ei juurikaan heltynyt ja 1982 Sbragia jätti seuran siirtyen uraansa York Cityssä. Hän edusti Yorkia viiden kauden ajan ja oli joukkueen avainhahmoja nelosdivisioonan voittoon päättyneellä kaudella 1983/84. 

Uransa loppupuolella Sbragia kärsi selkävaivoista ja häntä operoitiin välilevypullistuman vuoksi. Sbragia lopetti uransa York Cityssä 1987 31-vuotiaana.

## Ura valmentajana

Peliuransa jälkeen Sbragia jatkoi valmentajana York Cityn juniorijoukkueessa. Hän suoritti valmentajalisenssin 1990. Hänen johdollaan York Cityn juniorit selvisivät ensikertaa seuran historiassa nuorten FA Cupin välieriin 1992/93. 

1994 Sbragia siirtyi Sunderland AFC:n juniorijoukkueen valmentajaksi. Hän työskenteli Sunderlandin organisaatiossa kahdeksan vuotta luotsaten myös seuran reservijoukkuetta. 

Marraskuussa 2002 Sbragia siirtyi Manchester Unitedin reservijoukkueen valmentajaksi.  ManUssa Sbragia nosti reservijoukkueen kautta suuren yleisön tietoisuuteen muun muassa Kieran Richardsonin ja Darren Fletcherin.

Lokakuussa 2005 Sbragia siirtyi Sam Allardycen valmennusryhmään Bolton Wanderersin organisaatioon.  Hän työskenteli Boltonissa marraskuuhun 2007 saakka, jolloin hän siirtyi Roy Keanen apuvalmentajaksi Sunderlandiin. 

Joulukuun alussa 2008 Sbragia nousi Sunderlandin väliaikaiseksi päävalmentajaksi Keanen erottua tehtävistään.  Sbragian johdolla The Black Catsin otteet paranivat ja seurajohto antoi luottamuksensa skotille, ja joulukuun lopulla Sbragia allekirjoitti kauden 2009/10 loppuun ulottuvan sopimuksen seuran kanssa.  Sbragia kuitenkin jätti tehtävänsä kauden jälkeen luotsattuaan Sunderlandin kuiville putoamiskamppailussa. 

Elokuussa 2011 Sbragiasta tuli Skotlannin alle 17-vuotiaiden maajoukkueen päävalmentaja.  Vuotta myöhemmin hän siirtyi U19-maajoukkueen päävalmentajaksi. Marraskuussa 2014 Sbragiasta tuli väliaikaisesti U21-maajoukkueen päävalmentaja.  Elokuussa 2015 maan jalkapalloliitto vahvisti Sbragian jatkavan täysipäiväisesti U21-maajoukkueen valmentajana. 

Heinäkuussa 2017 Sbragia palasi Manchester Unitediin alle 23-vuotiaiden joukkueen päävalmentajaksi. Sbragia sai potkut seurasta kauden 2018/19 jälkeen.Man Utd sack reserve team manager Ricky Sbragia in ruthless summer shake-up
 
## Lähteet
Albrecht von Hagen

**Albrecht von Hagen** (11. maaliskuuta 1904 Langen, Pommeri – 8. elokuuta 1944 Plötzenseen vankila, Berliini) oli saksalainen lakimies ja upseeri, joka osallistui natsihallinnon vastaiseen heinäkuun 20. päivän salaliittoon.

Hagen opiskeli asianajajaksi Heidelbergissä. Vuonna 1935 hän meni vapaaehtoisena upseerikoulutukseen, joten toisen maailmansodan sytyttyä hänet kutsuttiin asepalvelukseen reservinupseerina. Hän tutustui Claus von Stauffenbergiin Pohjois-Afrikan taistelujen aikana. Stauffenberg suostutteli Hagenin liittymään natsien vastaiseen salaliittoon.

Keväällä 1944 Hagen ja Joachim Kuhn hankkivat räjähteen, josta tehtiin pommi Adolf Hitlerin salamurhaa varten. Pommi toimitettiin kenraalimajuri Hellmuth Stieffin välityksellä Stauffenbergille, joka räjäytti pommin 20. heinäkuuta 1944 Hitlerin Itä-Preussin päämajassa Sudenpesässä. Hitler jäi kuitenkin henkiin ja salaliittolaisten vallankaappausyritys epäonnistui.

Monien muiden salaliittolaisten lailla Hagen tuomittiin natsien kansantuomioistuimessa Volksgerichtshofissa kuolemaan ja hänet hirtettiin Plötzenseen vankilassa Berliinissä 8. elokuuta 1944.
Arvid Kokko

**Arvid Kokko** eli **Kokkonen** () oli suomalainen jääkäriluutnantti ja kuului urheiluseura Jyryyn sekä oli aikanaan Suomen parhaita pitkän matkan juoksijoita.

## Perhetausta
Hänen äitinsä oli Eeva Stiina Kokko (eli Kokkonen).

## Opinnot ja urheilu
Kokko kävi kansakoulun. Nuoruudessaan Arvid Kokko eli urheilu-uralla jo Arvi Kokkonen oli 1910-luvulla Suomen parhaita pitkän matkan juoksijoita. Hän vei maastojuoksun ensimmäiset Suomen mestaruudet vuosina 1913 ja 1914. Molemmilla kerroilla hän oli myös voittamassa joukkuekilpailun Kuopion Riennolle. Kesällä 1913 Kokkonen juoksi Suomen kärkiajat 5 000 metrillä 15.32,6 ja 10 000 metrillä 32.24,0, mutta ei osallistunut SM-kisoihin. Vuotta myöhemmin hän sijoittui SM-kilpailuissa 5 000 metrillä viidenneksi ja 10 000 metrillä neljänneksi edustaen aikansa vahvaa suomalaista kestävyysjuoksuseuraa Helsingin Jyryä. Kauden parhaiksi ajoiksi tulivat 15.33,1 ja 32.24,6. Syyskuussa 1914 Kokkonen saavutti tunninjuoksussa SM-kullan ja sai seuraavan syksynä hopeaa Albin Stenroosin jäljessä.

## Jääkärikausi
Kokko työskenteli leipurina Helsingissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 21. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Libaussa järjestetyille erikoiskursseille (pommarikurssi).

## Suomen sisällissota
Saksasta Kokko komennettiin Suomeen 26. lokakuuta 1917 ja hän saapui perille 31. lokakuuta 1917 aselaiva S/S Equityn ensimmäisellä retkellä Vesterölle Vaasan saaristoon. Vaasasta hänet komennettiin Isoonkyröön, missä hänen tehtävänä oli kouluttaa Isonkyrön ja lähiympäristön suojeluskuntajoukkoja. Vihollisuuksien alettua Kokko johti Isonkyrön suojeluskuntaosastoa sen riisuttua venäläiset aseista Vähässäkyrössä. Vähästäkyröstä hän jatkoi joukkoineen Kuopioon, missä hän osallistui Kuopion valloitukseen. Kuopiossa hänen osakseen tuli miehittää Kuopion kasarmin pohjoispuoli (uuden hautausmaan alue) ja ottaa haltuun kasarmin ja hautausmaan välissä kulkeva rataosuus.

Kuopiosta hän suuntasi Isonkyrön suojeluskuntaosaston päällikkönä 17. helmikuuta 1918 Vilppulan rintamalle, missä hänen johtamasta joukosta muodostettiin Hämeen ryhmän 11. komppania. Hänen komppaniansa liitettiin 22. maaliskuuta 1918 alkaen II Mannisen pataljoonan 3. komppaniaksi, jonka päällikkönä hän edelleen jatkoi. Hän otti osaa sisällissodan taisteluihin komppanianpäällikkönä Korkeakoskella, Mannisessa, Hyyrylässä, Suinulassa, Messukylässä ja Kalevankankaalla, missä hän kaatui taistelussa 28. maaliskuuta 1918. Hänet haudattiin Kuopion sankarihautaan.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 
*Toim. Kai Donner, Theodor Svedlin, Heikki Nurmio: Suomen vapaussota II. Jyväskylä: Gummerus, 1925–1927.
* 

### Viitteet
Didier Couécou

**Didier Couécou** (s. 25. heinäkuuta 1944) on ranskalainen jalkapallovalmentaja ja entinen hyökkääjä.

## Ura pelaajana

Couécou aloitti peliuransa FC Girondins de Bordeaux'ssa 1963. Hän edusti seuraa kaikkiaan viisi kautta. Tuona aikana Bordeaux oli parhaimmillaan Ranskan liigassa hopealla kaudella 1965/66. Lisäksi Couécou oli häviämässä Coupe de Francen finaalia AS Saint-Étiennelle 1968.

1969 hän siirtyi OGC Niceen, jossa pelasi vain yhden kauden siirtyen 1970 Olympique de Marseilleen. Etelän suurseurassa hyökkääjä pelasi kaksi kautta ja voitti molemmilla kausillaan Ranskan mestaruuden. 1972 hän oli myös kaatamassa SC Bastiaa cupin loppuottelussa tekemällä joukkueensa avausmaalin. 

1972 Couécou vaihtoi Marseillen sinivalkoisen FC Nantes Atlantiquen kanariankeltaiseen pelipaitaan. Hän pelasi seurassa vain yhden kauden ja voitti Ranskan mestaruuden. Hän oli myös kolmannen kerran urallaan Ranskan cupin loppuottelussa, mutta tällä kertaa maalikaan ei auttanut Olympique Lyonnais'n voittaessa. 

Hän palasi takaisin Marseilleen 1973 ja edusti seuraa yhden kauden palaten 1974 Girondins de Bordeaux'hon. Hän lopetti uransa seurassa 32-vuotiaana kauden 1975/76 jälkeen.

Ranskan maajoukkueessa Couécou ei koskaan onnistunut murtautumaan pelaavaan kokoonpanoon. Vaikka hän olikin mukanana Henri Guérinin MM-ryhmässä 1966, ei peliaikaa tullut. Uransa ainoan maaottelun hän pelasi vuonna 1967 Luxemburgia vastaan.

### Meriitit pelaajana

* Ranskan mestaruus: 1971, 1972, 1973
**Hopeaa: 1966
* Coupe de France: 1972
**Hopeaa: 1968, 1973

## Ura valmentajana

Couécou ei ole peliuransa jälkeen loistanut kentänlaidalla. Helmikuussa 1989 hän otti Aimé Jacquet'n lähdön jälkeen vastaan Girondins de Bordeaux'n päävalmentajantehtävät, mutta pesti jäi lyhyeksi ja toukokuussa hänet korvasi Raymond Goethals.
Raimo Brax

**Raimo Brax** (s. 20. lokakuuta 1949 Vaasa) on suomalainen uransa lopettanut jääkiekkohyökkääjä. Hän edusti koko uransa ajan Vaasan Sportia eri sarjatasoilla. Kun Sport pelasi juuri perustetussa SM-liigassa kaudella 1975–1976 teki Brax Vaasan jäähallissa HIFK:ta vastaan SM-liigahistorian ensimmäisen maalin.

Pelaamissaan 36 SM-liigaottelussa Brax keräsi tehopisteet 13&nbsp;+&nbsp;3&nbsp;=&nbsp;16 ja sai 22 jäähyminuuttia.

## Lähteet
* 
*

### Viitteet
Sekunda

**Sekunda** on suomalainen noise punk -yhtye. Se levytti 1980-luvun alussa muutamille kokoelmalevyille, mutta julkaisi ensimmäisen oman levynsä vasta vuonna 2007. Silloin ilmestyi albumi *[[Piikkilankamalli]]* Bad Vugumin BV² Produktions -merkille. Sekundassa ovat soittaneet muun muassa sarjakuvataiteilija ja muusikko Kivi Larmola ja Kingston Wallin keulahahmo Petri Walli. Alkuperäisen (1981–1982) Sekunda-yhtyeen kokoonpano oli Kivi Larmola (kitara), Janne (basso) ja Haba (rummut).

## Diskografia
* 

### Mukana kokoelmilla
* 
* 
* 

## Lähteet
* Sekunda Finnmusic.netin tietokannassa
Markku Erholtz

**Markku Erholtz** (s. 16. heinäkuuta 1976) on suomalainen jääkiekkoilija, joka pelasi viimeksi oululaisessa Kiekko-Laserissa Suomi-sarjaa. Hän erosi erimielisyyksien takia Vaasan Sportista syksyllä 2009. Kiuruvedeltä syntyisin oleva Erholtz on Raahe Teräs-Kiekon kasvatti ja pelannut ala-sarjoissa muun muassa Raahe-Kiekon, Nivala Cowboysien, Kokkolan Hermeksen, KooKoon, Jukurien ja TuTon riveissä. SM-liigassa Erholtz on pelannut kaudella 2007–08 HPK:n riveissä.

## Muuta
Markku Erholtzin vanhempi poika Eemil pelaa jääkiekkoa Ässien liigajoukkueessa ja nuorempi poika Aarno Kärppien U20 joukkueessa.

## Saavutukset
*Mestiksen Mestaruus:  Mikkelin Jukurit 2000–01, 2001–02  Vaasan Sport 2008–09

## Tilastot

## Lähteet
*

### Viitteet
Lasse Gjertsen

**Lasse Ib Gjertsen** (s. 19. heinäkuuta 1984 Larvik) on norjalainen animaattori, ”www-julkkis”, muusikko ja kuvaaja, joka tunnetaan YouTubessa nimellä *lassegg*. Hänet tunnetaan parhaiten videoistaan ”Hyperactive” ja ”Amateur”, jotka on tehty ”hyperactive”- eli stop-motion-periaatteella. Hänen tunnetuin videonsa ”Amateur” on katsottu yli 15 miljoonaa kertaa. Hän on myös tehnyt musiikkivideon norjalaiselle popyhtye Katzenjammerille.

Gjertsenin videoita on esitetty muun muassa Cannesissa (tosin ilman Gjertsenin itsensä suostumusta) ja Grimstadin lyhytelokuvafestivaaleilla.

## Ohjelmat
Muokkausohjelmat, joita Lasse käyttää animaatioissaan/musiikissaan.

* Adobe Photoshop
* Adobe Premiere Pro
* Adobe After Effects
* Debugmode WinMorph
* FL Studio

## Lähteet

## Aiheesta muualla
* Lasse Gjertsen YouTubessa
*
Eisbein

**Eisbein** (),  jota kutsutaan Saksassa myös *Hachse*, *Haxe* tai *Schweinshaxe*, *Schweinshaxn*, *Knöchla*, *Hechse*, *Hämmchen*, *Bötel*, Itävallassa *Stelze* ja Sveitsissä *Gnagi* tai *Wädli* on liharuokalaji, joka valmistetaan sianpotkasta nahkoineen. Liha on hyvin mureaa ja se valmistetaan kypsentämällä hyvin pitkään ja hitaasti joko keittämällä tai pariloimalla, kunnes liha irtoaa luusta, ja se voi olla myös miedosti savustettu.

Lisukkeena Eisbeinin kanssa voidaan tarjota hapankaalia, knöödeleitä tai perunoita, tai joskus se tarjoillaan pelkästään leivän ja sinapin kera.

## Lähteet
Sebežin piiri

**Sebežin piiri** () on paikallinen itsehallintoalue Pihkovan alueella Venäjällä. Alueen lounaisosassa Latvian ja Valko-Venäjän rajalla sijaitsevan piirin pinta-ala on 3&nbsp;110 neliökilometriä ja asukkaita on 21&nbsp;674 henkeä (vuonna 2010).

Vuonna 1927 perustetun piirin hallinnollinen keskus on Sebežin kaupunki (6&nbsp;375 as., koko Sebežin kaupunkikunta 8&nbsp;354 as.). Muita kaupunkimaisia asutuksia piirissä ovat Idritsa (Идрица, 4&nbsp;988 as., kaupunkikunta 5&nbsp;435 as.) ja Sosnovyi Bor (Сосновый Бор, 2&nbsp;877 as., kaupunkikunta 3&nbsp;363 as.). Kolmen kaupunkikunnan lisäksi piiriin kuuluu kuusi maalaiskuntaa.

Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie.

Seudulla on mm. sähköteknistä, puunjalostus-, rakennustarvike- ja elintarviketeollisuutta. Maatalous on keskittynyt maidon ja lihan tuotantoon sekä viljan viljelyyn. Tärkeä merkitys on myös liikenteen ja rajanylityspaikkojen tarjoamilla työpaikoilla.

Huomattavin nähtävyys on Sebežin kansallispuisto.

## Lähteet

## Aiheesta muualla
* Sebežin piirin sivusto  
* Sebežin piirin sivusto 
* Sebežin kansallispuiston sivusto
Sergio

**Sergio** oli turkulais-kotkalainen indie rock -yhtye, joka oli toiminnassa vuosina 1996&ndash;2005. Yhtye hajosi pian debyyttialbuminsa *[[Swords]]* ilmestymisen jälkeen kesällä 2005. Albumi sai ilmestyessään hyviä arvioita, esimerkiksi Soundissa neljä tähteä viidestä ja Rumbassa viisi tähteä.

## Diskografia
* 
* 
* 

## Jäsenet
* Jari Kielosto – laulu, basso
* Jussi Kielosto – kitara
* Teemu Aalto – kitara
* Jarkko Kujasalo – kitara
* Lauri Kujasalo – rummut

## Lähteet
* Sergio Finnmusic.netin tietokannassa
IF Sport

**IF Sport** (Idrottsföreningen Sport) perustettiin 1939 Vaasan Vetokannaksen kaupunginosassa, ja sen lajivalikoimaan kuuluivat jalkapallon lisäksi jääpallo, hiihto, voimistelu ja myöhemmin 1960-luvulta lähtien jääkiekko. Seura erkaantui vuonna 1979 kahdeksi eri seuraksi. Jääkiekkotoimintaa pyörittää nykyään edelleen toiminnassa oleva Vaasan Sport ja jalkapallotoimintaa FC Sport 

Jalkapallossa Sport ei ikinä päässyt pääsarjatasolle, mutta pelasi kuusi kautta Suomen toiseksi korkeimmalla tasolla ja vuodesta 1973 lähtien kolme kautta kolmanneksi korkeimmalla. Sport nousi kaudeksi 1949 Suomen toiseksi korkeimmalle sarjatasolle, mutta putosi kauden päätteeksi alemmas jäätyään lohkonsa viimeiseksi. Joukkue pelasi myös Suomen Cupin finaalissa vuonna 1971, mutta hävisi Mikkelin Palloilijoille 4-1 Olympiastadionilla pelatussa finaalissa 2645:n katsojan edessä. Sportin ainokaisen ottelussa teki Sigvard Näsman.

## Saavutuksia
* Suomen Cup hopeaa 1971 
* II-divisioonan voitto 1974

## Lähteet
Against the Dark

**Against the Dark** on 10. helmikuuta 2009 suoraan DVD:lle julkaistu yhdysvaltalainen toiminta/kauhuelokuva, jota on kuvattu Bukarestissa Romaniassa. Elokuvan ohjasi Richard Crudo ja käsikirjoitti Mathew Klickstein. Pääosassa esiintyivät Steven Seagal, Tanoai Reed, Jenna Harrison, Linden Ashby, Emma Catherwood, Skye Bennett ja Keith David.

## Juoni
Vaarallinen kulkutauti on vallannut ihmiskunnan, muuttaen suurimman osan ihmisistä vampyyrimäisiksi verenhimoisiksi olennoiksi. Parannuskeinosta ei ole tietoakaan, joten ainut keino on tappaa kaikki olennot. Taon johtama pieni erikoisjoukko "Hunters" lähetetään tutkimaan sairaalaa, jossa on tiettävästi vielä tartunnan saamattomia ihmisiä loukussa. Heidän tehtävänä on pelastaa ihmiset ja tappaa kaikki vastaantulevat olennot neljän tunnin sisällä. Ryhmän tietämättä luutnantti Waters aikoo tuhota koko sairaalan päästäkseen ongelmasta nopeammin eroon.

## Rooleissa

## Aiheesta muualla
* Leffatykin arvostelu
Jazygit

**Jazygit** (*Iazyges* tai *Jazyges*) oli sarmaatteihin kuulunut paimentolaisheimo, joka siirtyi noin 200 eaa. Keski-Aasiasta nykyisen Ukrainan ja Romanian alueelle. Heidän kielestään tiedetään vähän, mutta todennäköisesti se kuului iranilaisiin kieliin. 

Kreikkalainen maantieteilijä Strabon kertoo jazygien asuneen Asovanmeren rannoilla. Antiikin kreikkalaiset ja roomalaiset kutsuivat merta nimellä *Maeotis*, ja siksi myös Klaudios Ptolemaios mainitsee heimon nimellä *Iazyges Metanastae*. Sieltä he siirtyivät Mustanmeren rannikkoa pitkin länteen, kohti nykyisen Ukrainan lounaisosia.

Jazygit olivat ensimmäisen vuosisadan eaa. alussa Pontoksen kuningas Mithridates VI:n liittolaisia hänen sotiessaan roomalaisia vastaan 88–65. Siksi roomalaiset lähettivät rangaistusretkikuntia Tonavan yli pelotellakseen jazygeja, mutta mitään vakavampia yhteenottoja ei tapahtunut.

Ensimmäisellä vuosisadalla jazygit asettuivat Tonavan alueelle Rooman Moesian ja Pannonian provinssien rajoille ja tunkeutuivat Daakian kuningaskuntaan. Roomalaisia se ei aluksi haitannut, koska heimon liikkeet heikensivät Rooman vihollista Daakiaa. Ensimmäisen vuosisadan lopulla jazygit liittoutuivat Daakian kuningas Decebaluksen kanssa, jolloin molemmista kansoista tuli merkittävä uhka Rooman herruudelle Tonavalla. Jazygit tunkeutuivat vuonna 92 Tonavan yli Moesia Inferiorin provinssiin ja tuhosivat Legio XXI Rapaxin taistelussa. Tosin ei ole varmuutta olivatko taisteluun osallistuneet sarmaatit roksolaaneja vai jazygeja. Rooman keisari Trajanus valloitti Daakian vuosina 101–102 ja 105–106 ja alisti jazygit. Hadrianuksen aikana heistä tuli Rooman liittolaisia.

Keisari Marcus Aureliuksen aikana 160–170-luvulla jaa. sarmaatit olivat taas Rooman vihollisia. He liittoutuivat muiden naapuriheimojen kanssa ja hyökkäsivät roomalaisia vastaan. Sota oli verinen, mutta sarmaatit kukistettiin.

Myöhemmin 200-luvun lopulla ja 300-luvun alussa Diocletianus asutti jazygeja Tonavan eteläpuolelle, Balkaneille. Romanialaisen Iașin (*Jassy*) kaupungin nimen arvellaan juontuvan jazygeista.

## Lähteet

## Aiheesta muualla
Pytalovon piiri

**Pytalovon piiri** () on paikallinen itsehallintoalue Pihkovan alueella Venäjällä. Alueen lounaisosassa sijaitsevan piirin pinta-ala on 1&nbsp;111 neliökilometriä ja asukkaita oli vuoden 2010 väestönlaskennan aikaan 12&nbsp;083 henkeä.

Vuosina 1920–1940 alue kuului Latviaan ja tunnettiin Abrenen alueena. Neuvostoliitto liitti alueen Latvian SNT:sta osaksi Venäjää vuonna 1944. Vuonna 1945 perustetun Pytalovon piirin hallinnollinen keskus on Pytalovon kaupunki (5&nbsp;826 as.).

Piirin kautta kulkee Pihkovan ja Rēzeknen välinen rautatie.

## Lähteet

## Aiheesta muualla
* Pytalovon piirin sivusto 
* Pytalovon kaupungille omistettu sivusto
Tekijänoikeusmerkki

**Tekijänoikeusmerkki** ()  on monissa tekijänoikeuslain alaisissa teoksissa tekijänoikeuden haltijan nimen edessä käytetty merkki. Merkin käytöstä ja kansainvälisoikeudellisesta merkityksestä säädetään *Yleismaailmallisessa tekijänoikeussopimuksessa* (), jonka myös Suomi on hyväksynyt.  Kopioston mukaan sillä ei kuitenkaan Suomessa ole minkäänlaista juridista merkitystä, koska tekijänoikeus on olemassa ilman eri ilmoitusta. Tekijänoikeusmerkki on ©; äänitteissä käytetään merkkiä . 

## Kirjoittaminen tietokoneella
Unicode-merkistössä ©-merkki esiintyy koodiarvolla U+00A9. Unixissa ja Linuxissa merkki voidaan kirjoittaa pitämällä pohjassa Ctrl+Shift ja syöttämällä koodi UA9. Windowsissa merkki saadaan aikaan painamalla Alt-näppäintä ja samaan aikaan numeronäppäimistöllä numeroita 0169. Macintoshissa se kirjoitetaan näppäimistöstä riippuen joko Option-1-näppäimillä tai Option-g-näppäimillä. HTML-kielessä sitä vastaa merkintä `&amp;copy;`.

## Katso myös
*Copyleft

## Lähteet
Electric Cabaret

**Electric Cabaret** on dance-duo Infernalin neljäs studioalbumi. 
"Downtown Boys" oli ensimmäinen single, joka julkaistiin albumilta, ja seuraavat "Whenever You Need Me" ja "Electric Light". 
Albumi julkaistiin 11. elokuuta 2008 Euroopassa. Albumi oli myynyt kolmen viikon jälkeen kultaa Tanskassa ylittämällä 25&nbsp;000 myydyn levyn määrän.

## Kappaleet
#
#
#
#
#
#
#
#
#
#
#
#
#
#

## Arvostelut
* Ekstra Bladet: 

## Lähteet
Session

**Session** oli 1970-luvun alussa perustettu kouvolalainen rockyhtye. Se nousi valtakunnalliseen tietoisuuteen sijoituttuaan kolmanneksi popyhtyeitten Suomen mestaruuskilpailussa joulukuussa 1972. Tuohon aikaan yhtyeessä soittivat laulaja-kitaristi Jorma ”Jokke” Seppälä, kitaristi Timo Heikkilä, basisti Hannu Kaikko ja rumpali Juha Tykkälä. Kisojen jälkeen kesällä 1973 Love Records julkaisi Sessionin singlen "Sanni Blue" / "Pääsky", jossa säveltäjänä oli Hannu Kaikko. Lisäksi äänitettiin Albert W. Ketelbeyn sävellys ”Persialaisella torilla”, joka julkaistiin Love Recordsin kokoelma-albumilla.

Jokke Seppälä siirtyi Kisun taustayhtyeeseen ja hänet korvasi urkuri/sähköpianisti Osmo Seppälä. Tykkylästä tuli yhtyeen laulaja. Vuonna 1974 yhtye levytti Microvoxin studioilla Lahdessa LP:n *[[Unikuva (albumi)|Unikuva]]*. Levylle ei löytynyt kustantajaa ja niinpä tuotti yhtye sen itse EMI:n hoitaessa jakelun. Albumin kappaleista vastasivat Kaikko ja Tykkälä pois lukien uuden sovituksen albumille saanut ”Persialaisella torilla”. Samoin ”Sanni Blue” -kappaleesta oli albumilla uusi sovitus. Unikuvalla vierailivat Ari Pukkila (tenori- ja sopraanosaksofoni), Mane Hyytiä (alttosaksofoni) ja Leena Wiehn (laulu). 

Sessions hajosi 1970-luvun puolivälissä. Siinä ehti ennen hajoamista soittaa myös kitaristi Juha Björninen, kitaristi Harri Louhensuo, rumpali Ari Ahlren ja laulaja-kitaristi Esa ”Eddie” Pajunen. Vuosina 1975–1976 Session-nimellä keikkoja tehneessä yhtyeessä oli alkuperäisjäsenistä mukana enää Timo Heikkilä.

Yhtyeen ainoaksi jäänyt albumi *[[Unikuva]]* julkaistiin CD-painoksena elokuussa 2010 levymerkillä Rocket Records. Vuonna 2014 saksalainen Shadoks Music julkaisi albumista vinyylipainoksen.

## Diskografia
### Albumit
* 

### Singlet
* ”Sanni Blue” / ”Pääsky” (1973, Love Records)

## Lähteet

## Aiheesta muualla
* Session-yhtyeen diskografia tekijätietoineen ja eri julkaisuineen verkkosivustolla Discogs.com (englanniksi)
Tony Plana

**Jose Antonio ”Tony” Plana** (s. 19. huhtikuuta 1953 Havanna) on kuubalaissyntyinen yhdysvaltalainen näyttelijä sekä teatteri- ja elokuvaohjaaja. Vuosina 2006–2010 hän näytteli ABC:n *[[Ruma Betty]]* -televisiosarjassa Betty Suarezin isää Ignacio Suarezia.

## Valikoitu filmografia

* *[[Zoot Suit]]* (1981)
* *[[Madame X]]* (1981 – televisioelokuva)
* *[[Upseeri ja herrasmies]]* (1982)
* *[[Pako pohjoiseen (vuoden 1983 elokuva)|Pako pohjoiseen]]* (*El Norte*, 1983)
* *[[Valley Girl]]* (1983)
* *[[Salvador (elokuva)|Salvador]]* (1986)
* *[[Kolme kaverusta]]* (*¡Three Amigos!*, 1986)
* *[[Born in East L.A.]]* (1987) 
* *[[Romero (elokuva)|Romero]]* (1989)
* *[[The Case of the Hillside Stranglers]]* (1989)
* *[[Havanna (elokuva)|Havanna]]* (*Havana*, 1990)
* *[[The Rookie – tulokas]]* (*The Rookie*, 1990)
* *[[JFK – avoin tapaus]]* (*JFK*, 1991)
* *[[Arty Lewis – yhden miehen oikeus]]* (*One Good Cop*, 1991)
* *[[Nixon (elokuva)|Nixon]]* (1995)
* *[[Lone Star (vuoden 1996 elokuva)|Lone Star]]* (1996)
* *[[187 – koodi murhalle]]* (*One Eight Seven*, 1997)
* *[[Alaston pelko]]* (*Primal Fear*, 1997)
* *[[Kuoleman selli]]* (*Half Past Dead*, 2002)
* *[[Ihmeentekijä]]* (*Picking Up the Pieces*, 2000)
* *[[The Lost City]]* (2005)
* *[[Goal!]]* (2005)
* *[[Life Is Hot in Cracktown]]* (2008)
* *[[Pain & Gain]]* (2013)

## Lähteet

## Aiheesta muualla

* 
*Tony Planan haastattelu tv-now.com-sivustolla
*Tony Planan haastattelu TV Dads -lehdessä
Costești

**Costești** on usean eri paikan nimi Romaniassa tai Moldovassa.

*Costești, kaupunki Argeșin piirikunnassa
*Costești, pikkukaupunki Pohjois-Moldovan Rîșcanin piirissä
*Costești, kommuuni Buzăun piirikunnassa
*Costești, kommuuni Iașin piirikunnassa
*Costești, kommuuni Vâlcean piirikunnassa
*Costești, kommuuni Vasluin piirikunnassa
*Costești, kylä Albacin kommuunissa, Alban piirikunnassa
*Costești, kylä Poiana Vaduluin kommuunissa, Alban piirikunnassa
*Costești, kylä Cotmeanan kommuunissa, Argeșin piirikunnassa
*Costești, kylä Răchițin kommuunissa, Botoșanin piirikunnassa
*Costești, kylä Fienissä, Dâmbovițan piirikunnassa
*Costești, kylä Aninoasan kommuunissa, Gorjin piirikunnassa
*Costești, kylä Orăștioara de Susin kommuunissa, Hunedoaran piirikunnassa
*Costești, kylä Baltan kommuunissa, Mehedințin piirikunnassa
*Costeștii din Vale, kommuuni Dâmbovițan piirikunnassa.
David Lack

**David Lambert Lack** (16. heinäkuuta 1910 Lontoo–12. maaliskuuta 1973 Oxford) oli englantilainen evoluutiobiologi, joka tutki sekä lintutiedettä, ekologiaa että etologiaa.

Lack syntyi Lontoossa ja opiskeli luonnontieteitä Cambridgen yliopistossa. Hän oli vanhin lääketieteen tohtori Harry Lambert Lackin ja Kathleen McNeil Rindin neljästä lapsesta. Jo yhdeksänvuotiaana David tiesi useimmat lintujen nimet ja oli kirjoittanut aakkosellisen elämänpinnaluettelon.

Cambridgen jälkeen Lack meni opettajaksi Dartington Hall Schooliin Devonshireen, kunnes hän kesällä 1938 otti vuoden virkavapaata ja matkusti Galápagossaarille tutkimaan lintuja. Hän vietti siellä kuitenkin vain puolisen vuotta, sillä huhtikuussa 1939 hän matkusti Kaliforniaan opiskellakseen Kalifornian tiedeakatemiassa (California Academy of Sciences) ja Ernst Mayrin kotona New Jerseyssä. Lack palasi Lontooseen syyskuussa 1939.

Toisessa maailmansodassa Lack palveli Britannian armeijassa kehittämässä tutkaa. Sodan päätyttyä hänestä tuli Oxfordin yliopiston Edward Grey -instituutin kenttäornitologian osaston (Institute of Field Ornithology at Oxford University) johtaja (1945–1973). Sodanaikaiset kokemukset tutkasta auttoivat häntä lintujen muuton tutkimisessa.

Lackin tutkimus keskittyi eläviin lintuihin. Hän oli lintujen populaatiobiologian ja kvantitatiivisen tutkimuksen pioneereja. Hän esitti, että luonnonvalinta suosii sen kokoista munamäärää, joka tuottaa eniten jälkeläisiä. Hän tutki etenkin punarinnan ja tervapääskyn elämää. Lackin merkittävin työ oli *Darwin’s Finches*, joka käsitteli Darwinin löytämää Galápagoksen kotoperäistä linturyhmää.

Vuonna 1951 hänet valittiin Royal Societyn jäseneksi. Lack liittyi American Ornithologists' Unionin jäseneksi 1939. Hän toimi Kansainvälisen lintutieteen kongressin (International Ornithological Congress) puheenjohtajana 1962–1966.

Lack kirjoitti suuren määrän tieteellisiä artikkeleita lintutieteellisiin sarjoihin ja useita kirjoja. Myöhemmin hän kääntyi anglikaanisuuteen ja kirjoitti kristinuskon ja evoluutioteorian suhteista. Hänen sanotaan olleen aikansa ainoa uskovainen, joka ei antanut uskonnon hämärtää suhdetta luonnonvalinnan teoriaan.

## Teoksia
* *The life of the Robin*. Witherby, Lontoo. (1943)
* *Darwin's Finches*. Cambridge University Press. (1947) 
* *Robin Redbreast*. Oxford. (1950)
* *The natural regulation of animal numbers*. Oxford University Press, Oxford. (1954)
* *Swifts in a tower.* Methuen, Lontoo. (1956)
* *Evolutionary theory and Christian belief: the unresolved conflict. * Methuen, Lontoo. (1957)
* *Population studies of birds*. Oxford University Press, Oxford. (1966)
* *Ecological adaptations for breeding in birds*. Methuen, Lontoo. (1968)
* *Ecological isolation in birds*. Harvard University Press, Cambridge, Mass. and Blackwell, Oxford. (1971)
* *Island biology illustrated by the land birds of Jamaica*. University of California Press, Berkeley. (1976)  (postuumisti).
Arn – Pohjoinen valtakunta

**Arn – Pohjoinen valtakunta** (*Arn – Riket vid vägens slut*) on vuonna 2008 ensi-iltansa saanut Peter Flinthin ohjaama elokuva, joka perustuu Jan Guilloun kirjojen temppeliherrain ritariin Arn Magnussoniin. Elokuva on jatkoa vuoden 2007 elokuvalle *[[Arn – Temppeliritari]]*. Elokuva on pääosin ruotsalainen, mutta sen toteuttamisessa ovat olleet mukana myös Tanska, Norja, Suomi ja Saksa. *Arn – Pohjoisen valtakuntaa* edeltänyt Arn-elokuva *Arn – Temppeliritari* oli 25 miljoonan euron budjetillaan tähän mennessä kallein Pohjoismaissa tehty elokuva.

## Rooleissa

## Lähteet

## Aiheesta muualla
* , 
*
*FilmGoer:Arn – Pohjoinen valtakunta (arvostelu)
Strugi-Krasnyjen piiri

**Strugi-Krasnyjen piiri** () on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 3&nbsp;090 neliökilometriä. Vuonna 2010 siellä asui 13&nbsp;466 henkeä.

Vuonna 1927 perustetun piirin hallinnollinen keskus on Strugi-Krasnyjen kaupunkimainen taajama (8&nbsp;447 as.). Kaupunkikunnan lisäksi piiriin kuului vuonna 2010 viisi maalaiskuntaa.

Piirin kautta kulkee Pietarin ja Pihkovan välinen rautatie sekä Pietarista Valko-Venäjän rajalle johtava M20-valtatie.

## Lähteet

## Aiheesta muualla
* Strugi-Krasnyjen piirin sivusto
Usvjatyn piiri

**Usvjatyn piiri** () on paikallinen itsehallintoalue Pihkovan alueella Venäjällä. Alueen eteläosassa Valko-Venäjän rajalla sijaitsevan piirin pinta-ala on 1&nbsp;106 neliökilometriä ja asukkaita on 5&nbsp;598 henkeä (2010).

Vuonna 1927 perustetun piirin hallinnollinen keskus on Usvjatyn  kaupunkimainen taajama (ven. Усвяты, 2&nbsp;961 as.). Lisäksi siihen kuuluu kolme maalaiskuntaa:
* Kalošinskaja (ven. Калошинская; keskuspaikka Sterevnevo, ven. Стеревнево)
* Usvjatyn maalaiskunta (ven. Усвятская волость; keskuspaikka Usvjatyn taajama)
* Tserkovištše (ven. Церковище)

Seudun pääelinkeino on maidon ja lihan tuotantoon erikoistunut maatalous. Lisäksi toimii kaksi puunjalostuslaitosta, kirjapaino ja elintarviketehdas.

## Lähteet

## Aiheesta muualla
* Usvjatyn piirin sivusto
Trzebiatów

**Trzebiatów** [tʂɛˈbjatuf] () on kaupunki Regajoen varrella Länsi-Pommerin voivodikunnassa Puolan luoteisosassa. Vuoden 2019 arvion mukaan siellä asui 9&nbsp;964 asukasta. Itämeren rantaan on Trzebiatówista kymmenisen kilometriä. Kaupunki kuului Saksaan vuoteen 1945.

## Lähteet

## Aiheesta muualla

* Kaupungin kotisivut
Lou Kachivas

**Lou Kachivas** on yhdysvaltalainen animaattori ja animaatio-ohjaaja, joka työskenteli uransa aikana enimmäkseen Filmationin tuottamissa piirrossarjoissa 1970-luvulta lähtien, kuten The New Adventures of Batman, Sport Billy, He-Man, She-Ra: Mahdin prinsessa ja BraveStarr.

## Lähteet
*
Ernie Schmidt

**Ernie Schmidt** on yhdysvaltalainen animaattori ja animaatio-ohjaaja, joka työskenteli uransa aikana 1970- ja 1980-luvulla Filmationin tuottamissa piirrossarjoissa, kuten Sport Billy, Lumikin uudet seikkailut,  Blackstar, He-Man, She-Ra: Mahdin prinsessa ja BraveStarr. Sittemmin hän työskenteli Disneylla vuodesta 1983 lähtien animaattorina, ollen mukana animaatioissa kuten  ja Nalle Puhin uudet seikkailut.

## Lähteet
*
Marsh Lamore

**Marshall Lamore** on yhdysvaltalainen animaattori ja Emmy-ehdokkuuden saanut animaatio-ohjaaja.

## Ura
Lamore aloitteli animaation parissa vuonna 1968 työskennellessään Filmationilla animaattorina ja ohjaajana. Hän oli mukana tekemässä sarjoja kuten The Archie Show, The New Adventures of Batman, Sport Billy, The New Animated Adventures of Flash Gordon, Blackstar, He-Man, She-Ra: Mahdin prinsessa ja BraveStarr. Filmationin lopettaessa toimintansa Lamore työskenteli hetken useiden eri yhtiöiden tuottamissa animaatioissa, kuten Rude Dog and the Dweebs ja Pikkumuppetit, kunnes vuodesta 1990 lähtien hän on toiminut Disneylla ajoituksen ohjaajana, josta Lamore sai Emmy-ehdokkuuden työskennellessään Kim Possiblen parissa. Muita sarjoja ovat olleet Kummikarhut, Pilipalipilotit, Varjoankka, Hopon poppoo, Pieni merenneito, Nokkapokka ja Lilo & Stitch.

## Lähteet
*
Costești (Hunedoara)

**Costești** () on kylä Hunedoaran piirikunnassa, Transilvaniassa, Romaniassa lähellä Orăștien kaupunkia. Alueella sijaitsee arkeologisesti merkittävän daakialaisen linnoituksen rauniot, jotka ovat yksi Orăștie-vuorten kuudesta antiikin aikaisesta linnoituksesta.

## Linnoitus

Costeștin linnoitus sijaitsi 518 metriä korkean Cetățuian kukkulan huipulla. Se koostui pääasiassa kahdesta kalkkikivestä rakennetetusta tornista, joissa oli majoitustilat, sekä varasto kellarissa. Kalkkikivitornien ympärille rakennettiin vielä neljä vartiotornia, jotka oli yhdistetty toisiinsa kivimuurilla. Ulkopuolelle oli pystytetty kaksinkertainen paaluaita vaikeuttamaan hyökkäystä linnoitukseen. Linnakkeen kaakkoispuolelle oli rakennettu jykevä kiviaita, mutta muualla miltei pystysuorat rinteet suojasivat tehokkaasti hyökkäyksiltä. Arkeologit ovat löytäneet alueelta myös ainakin neljä alttaria.

Linnoitus rakennettiin ensimmäisellä vuosisadalla eaa. tai jaa. daakialaisten kuningas Burebistan ja Decebaluksen aikana. Se oli yksi tärkeimmistä linnoituksista Daakian puolustuslinjassa ja se suojasi Daakian pääkaupunkia Sarmizegethusaa koillisesta. Mutta huolimatta puolustusjärjestelmien vahvuudesta, roomalaiset onnistuivat valtaamaan ja tuhoamaan sen Daakian sotien aikana 100-luvun alussa.

## Lähteet
Ice Ages

**Ice Ages** on itävaltalaisen Richard Ledererin (Summoning) sooloprojekti. Sen tunnuksenomainen piirre on kappaleiden kolkkous ja synkät sanoitukset. Ice Ages on julkaissut viisi täyspitkää albumia. 

## Jäsenet
*Richard Lederer – Kaikki instrumentit

## Diskografia
* Strike the Ground (1997)
* This Killing Emptiness (2000)
* Buried Silence (2008)
* Nullify (2019)
* Vibe of Scorn (2021)
* Coma (2023)

## Aiheesta muualla
* Ice Agesin viralliset kotisivut
Nina Garcia

**Ninotchka "Nina" Garcia** (s. 3. toukokuuta 1965, Barranquilla, Kolumbia) on toimittaja, kirjailija ja televisiokasvo. Hän on työskennellyt muotitoimittajana *[[Elle]]*-muotilehdessä ja siirtyi 2.9.2008 alkaen *[[Marie Claire]]en*. Hän toimii tuomarina Muodin huipulle -sarjassa.

Garcia on kirjoittanut kaksi muotia käsittelevää kirjaa, *The Little Black Book of Style* (2007) ja *The One Hundred: A Guide to the Pieces Every Stylish Woman Must Own* (2008), jotka ovat HarperCollinsin julkaisemia.

## Lähteet

## Aiheesta muualla

* 
* Nina Garcia 2006 Interview  *Sidewalks Entertainment* -sivustolla 
* US Magazine: Project Runway Judge Nina Garcia out at Elle
Shadowplay

**Shadowplay** on vuonna 1982 perustettu helsinkiläinen indierock-yhtye. Sen perustivat laulaja-pianisti Brandi Ifgray ja basisti Hande Virkki. Yhtye sai nimensä Joy Divisionin kappaleen mukaan. Shadowplayn ensimmäinen single "Night Porter" ilmestyi vuonna 1985. Yhtye oli mukana myös "Kill City" -elokuvan soundtrackilla.

## Yhtyeen tarina

Levytysuran alkuaikoina rumpaliksi yhtyeeseen tuli Sidi Vainio, kitaristiksi Jari Alanko ja trumpettiin Marco Kosonen. Pian kitaristiksi vaihtui Björn Krause. Ifgray-Krause-Kosonen-Virkki-Vainio-kokoonpanolla julkaistiin 12 tuuman EP *Shadowplay* vuonna 1986. Myöhemmin yhtyeen rumpaliksi tuli Ykä Knuuttila ja kitaristiksi Timo Vikkula.

Keväällä 1988 ilmestyi Shadowplayn debyyttialbumi *[[Touch and Glow]]*. Levyllä oli vierailevina soittajina Jimi Tenor ja Gabi Hakanen. Albumin ilmestymisen jälkeen Virkki lähti yhtyeestä ja hänet korvasi Jari Paulamäki. Shadowplay keikkaili Suomen ohella muun muassa Pariisissa, Berliinissä, Budapestissa ja New Yorkissa. Keväällä 1989 yhtye julkaisi singlen "Nightwood set-up", mutta yhtyeen toiminta loppui saman vuoden aikana.

Vuonna 1992 Hande Virkki palasi yhtyeeseen ja Shadowplay aloitti keikkailun uudelleen. Keväällä 1992 ilmestyi 12-tuumainen EP "Dreams" ja elokuussa 1993 kakkosalbumi *[[Eggs & Pop]]*, jonka suomalaiset rock-kriitikot äänestivät vuoden 1993 parhaaksi albumiksi
. Incandescent Records julkaisi levyn myös Yhdysvalloissa. *Eggs & Popin* jälkeen Vikkula jätti yhtyeen, mutta oli mukana kolmosalbumilla *[[Raw Powder]]*, joka ilmestyi keväällä 1997.

Vuonna 2005 Stupido Records julkaisi koko Shadowplayn levytystuotannon kolmois-CD:nä nimellä *Morgue - Complete recordings*. 2000-luvulla Shadowplay on keikkaillut harvakseltaan. Yhtyeen kitaristina on toiminut Sam Shingler.

## Diskografia

### Albumit
**Touch and Glow* (Sonic Records, 1989)
**Eggs & Pop* (Twin Hits Records, 1993)
**Raw Powder* (Stupido Twins Records, 1997)

### Kokoelmat
**Morgue* (Stupido Records, 2005)

### Singlet ja EP:t
**Night Porter* (single, Max Rrose Productions, 1985)
**Shadowplay* (EP, Dekadenz, 1986 )
**Looking At The Trees* (single, Sonic Records, 1988)
**Nightwood Set-Up* (single, Sonic Records, 1989)
**Dreams* (EP, Sonic Records, 1992)

## Lähteet

* Shadowplayn arkistoitu virallinen kotisivu (Archive.org)
* Shadowplay Finnmusic.netin tietokannassa
### Viitteet

## Aiheesta muualla

* Shadowplayn poppikin oli melankolista Elävässä arkistossa
* Morguen arvostelu Desibeli.netissä
Ohranjyvä

**Ohranjyvä** on Tampereen keskustassa Näsilinnankadulla sijaitseva 65-paikkainen ruoka- ja anniskeluravintola. 

Ohranjyvän perusti Linkosuon leipomon kondiittorimestari Jussi Linkosuo entiseen myymälähuoneistoon Näsilinnankadulle maaliskuussa 1965, juuri ennen ensimmäisiä Suomessa järjestettyjä jääkiekon MM-kisoja. Ohranjyvä oli ensimmäisiä olutravintolakokeiluita Suomessa. 1980-luvun alussa Ohranjyvä siirtyi Alkon tytäryhtiölle Arctialle ja siltä 1997 Scandicille, joka oli kuitenkin kiinnostunut pitämään itsellään vain Arctian hotellit. Ohranjyvän nykyinen omistaja on Jaro Suosteen Jyväravintolat Oy.

Ohranjyvän suosikkiannokset *Puerto Ricon pannu* ja *Kanaa talon takaa* houkuttelivat ihmisiä kauempaakin. Ohranjyvää tekivät tunnetuksi myös televisiossa työskentelevät kanta-asiakkaat, jotka edelleenkin viihtyvät ”o-studiollaan”.

## Muuta
*Ohranjyvä* on YLE TV2:n *[[Kummeli (televisiosarja)|Kummeli]]*-sketsiviihdesarjan uutisreportterihahmon Mauno Ahosen kantabaari.

Kesäkuussa 2024 ravintolan entisen omistajayhtiön JV Europe Oy:n vastuuhenkilöt tuomittiin talousrikoksista. Heidän yhtiönsä omisti Ohranjyvän ja Mallashovin vain vuoden verran 2010-luvun lopulla, kunnes se haettiin konkurssiin. Tuomio ei ole lainvoimainen, vaan siitä voi valittaa. Ohranjyvän myöhemmillä omistajilla ei ole tekemistä asian kanssa.

## Lähteet

## Aiheesta muualla
* Ohranjyvän kotisivut